സഞ്ജു ഇന്ത്യന് ടീമിലേക്ക് തിരിച്ചെത്തുമോ? മറുപടി നല്കി കുമാര് സംഗക്കാര ദുബായ്: അടുത്തകാലത്താണ് സഞ്ജു സാംസണിന്റെ ബാറ്റിംഗ് ശൈലിയില് മാറ്റം വന്നത്. ശരിക്കും പറഞ്ഞാല് ഐപിഎല്ലില് രാജസ്ഥാന് റോയല്സിന്റെ ക്യാപ്റ്റന് സ്ഥാനം ഏറ്റെടുത്ത ശേഷം. ഈ സീസണില് പക്വതയോടെ കളിക്കാന് തുടങ്ങിയ സഞ്ജു ഇതുവരെ 11 മത്സരങ്ങളില് നിന്ന് 452 റണ്സ് അടിച്ചെടുത്തു. ഏറ്റവും കൂടുതല് റണ്സ് നേടിയ താരങ്ങളില് രണ്ടാമതാണ് സഞ്ജു. നേരത്തെ, സ്ഥിരയില്ലായ്മയാണ് സഞ്ജു നേരിട്ടിരുന്ന പ്രശ്നം. ഇപ്പോള് സഞ്ജുവിന്റെ ഫോമിനെ കുറിച്ച് സംസാരിക്കുകയാണ് രാജസ്ഥാന് ക്രിക്കറ്റിന്റെ ഡയക്റ്ററായ കുമാര് സംഗക്കാര . ഇന്ത്യക്ക് വേണ്ടി കളിക്കാന് സഞ്ജു മാനസികമായും ശാരീരികമായും തയ്യാറാണെന്നാണ് ശ്രീലങ്കന് ഇതിഹാസം പറയുന്നത്. അദ്ദേഹത്തിന്റെ വാക്കുകള് തീര്ച്ചയായും ഞങ്ങള് ഒരുപാട് കാര്യങ്ങള് സംസാരിക്കാറുണ്ട്. എന്നാല് ഐപിഎല്ലിനെ കുറിച്ചാണ് കൂടുതല് സംസാരിക്കുന്നത്. സഞ്ജുവിന്റെ ബാറ്റിംഗ് മാത്രമല്ല, ക്യാപ്റ്റന്സി, ടീം എങ്ങനെ കളിക്കുന്ന എന്നൊക്കെ സംസാരിക്കാറുണ്ട്. ഇന്ത്യന് ടീമിലേക്കുള്ള സഞ്ജുവിന്റെ തിരിച്ചുവരവിനെ കുറിച്ചൊക്കെയുള്ള ചര്ച്ച പിന്നീട് വരുന്നതാണ്.The post സഞ്ജു ഇന്ത്യന് ടീമിലേക്ക് തിരിച്ചെത്തുമോ? മറുപടി നല്കി കുമാര് സംഗക്കാര first appeared on MalayalamExpressOnline.